46 
Rheden, d. 1. December 1 ); i de følgende Dage (3. og 6. Dec.) 
blev der skudt to Eksemplarer; det var unge Fugle. — Det næste 
Aar (1910) hverken saa eller hørte jeg noget til Hættemaagen, 
men i 1911 viste den sig igen, og denne Gang som en rigtig 
Sommergæst. Hr. J. Havste en i Oddeyri bragte mig nemlig 
et smukt Skind af en Hættemaage, en voksen Hun i Foraarsdragt; 
den blev skudt ved Oddeyri d. 20. Juni. Man havde set den 3 
Dage i Forvejen sammen med Terner, snart ude paa Markerne, 
snart nede i Stranden. Et Par Dage senere saa man en anden 
Fugl af samme Slags. 
Det maa endogsaa anses for sikkert, at Hættemaagen har 
ynglet paa Island denne samme Sommer (1911). Jeg var ude paa 
en Rejse i Slutningen af August, men da jeg kom hjem, fik jeg 
hos min Præparator at se to Eksemplarer af denne Fugl, en ældre 
Fugl (en Hun?) i Fjerskifte og en Unge, som endnu havde Dun¬ 
duskene siddende rundt om paa Legemet. Et Par unge Mænd 
havde været med Fuglene hjemme hos mig, medens jeg var borte, 
men havde saa betroet dem til Præparator, som desværre undlod 
at notere Fangststed og Datum, da de to unge Mennesker vilde 
være der snart igen for at hente Fuglene; men de har ikke vist 
sig til Dato. Fuglene opbevares foreløbig i Samlingen 2 ). Jeg 
giver her nogle Maal af dem for at vise Ungens Størrelse i For¬ 
hold til den Voksne; jeg er nemlig af den Formening, at det her 
drejer sig om en Moder og dens Unge, og at Ungen er vokset op 
her i Landet, og da uden Tvivl et eller andet Sted paa Sydvest¬ 
landet, thi jeg kan ikke tro, at en Unge, som endnu ikke er helt 
fri for Dunbeklædningen, er fløjet over til Island fra andre Lande 
saa tidlig paa Aaret 3 ). 
Naar jeg ikke kan afgøre med blotte Øjne, hvilke Fugle jeg har for 
mig, søger jeg at afgøre Sagen ved Hjælp af en god Teaterkikkert. 
2 ) Da Manuskriptet laa færdigt til Afsendelse, fik jeg endelig at vide, at 
begge Fuglene blev skudt ved Thingvallasøens sydlige Bred, hvor de 
havde været en længere Tid. Det var c. d. 20. August. 
3 ) Senere har jeg bragt i Erfaring, at en Hættemaage har ynglet ved 
Stokkseyri baade i" 1911 og 1912. Et Æg fra 1911, som skal til- 
